kardosdrur/scandi-wiki huggingface dataset:
Markus Gustafsson

Markus Gustafsson (født 6. marts 1989) er en svensk fodboldspiller, der spiller for IF Brommapojkarna.

Karriere 
I perioden 2011 til 2012 spillede Gustafsson i den svenske klub GAIS, men forlod klubben da den rykkede ned fra Allsvenskan i 2012

Viborg FF 
Den 21. februar 2013 offentliggjorde Viborg FF, at man havde indgået en to årig kontrakt med svenskeren. Inden kontrakten blev underskrevet havde Gustafsson været en del af klubbens vinteropstart i foråret 2013, hvor han som prøvespiller spillede en del træningskampe for klubben. Han debuterede for klubben den 24. marts 2013 i forårspremieren mod FC Hjørring, hvor han spillede hele kampen. 

I december 2013 ophørte samarbejdet med Viborg FF, da parterne blev enige om at ophæve kontrakten et år før tid. Gustafsson opnåede 5 kampe i 1. division, 3 i Superligaen og 1 i DBU Pokalen i sin tid i klubben.

Ljungskile SK 
Kort efter bruddet med Viborg FF indgik Gustafsson en to-årig kontrakt med Ljungskile SK frem til udgangen af 2016.

Eksterne henvisninger

Referencer 

Fodboldspillere fra Sverige
Fodboldspillere fra GAIS
Fodboldspillere fra Örgryte IS
Fodboldspillere fra Viborg FF
Fodboldspillere fra Ljungskile SK
Hermann de Pourtalès

Hermann Alexandre de Pourtalès (31. marts 1847 i Neuchâtel - 28. november 1904 i Genève) var en schweizisk sejler som deltog i OL 1900 i Paris.

Pourtalès blev olympisk mester i sejlsport under OL 1900 i Paris. Han var med på den schweiziske båd Lérina, som vandt første race i 1-2 ton klassen. Han vandt sammen med sin kone Hélene og sin nevø Bernard. I det andet race, i samme klasse, kom de på en andenplads.

Eksterne henvisninger 
 http://www.sports-reference.com/olympics/athletes/de/hermann-count-de-pourtales-1.html 

Sejlsportsfolk
Sportsfolk fra Schweiz
Personer fra Neuchâtel
Alf Giersing

Alf Erland Giersing (24. december 1882 i Viborg – 21. september 1968) var en dansk officer, kammerherre og godsejer.

Han var søn af rektor Frode Giersing og hustru Elisabeth født Aggersborg, blev student 1901, sekondløjtnant 1904, premierløjtnant ved 2. dragonregiment samme år, i Generalstaben 1913-16, ritmester og chef for Gardehusarregimentets 1. eskadron 1916, stabschef hos ryttergeneralen 1921-30 og var på tjenesterejser til England, Holland og Sverige i 1925-26 og 1927. Giersing blev oberstløjtnant og chef for rytteriets befalingsmandsskoler 1930, tillige chef for Rideskolen 1932, blev oberst og chef for Gardehusarregimentet 1934 og fik afsked fra Hæren 1942.

Alf Giersing var desuden medlem af bestyrelsen for A/S J. Moresco 1952-57 og ejer af Davrup hovedgård fra 1942. Giersing var Kommandør af Dannebrogorden og bar Medaljen for Druknedes Redning og en række udenlandske ordener.

Han blev gift 14. juli 1916 med Ruth Friedericia Moresco (30. marts 1895 i København - 19. januar 1952), datter af grosserer Carl Moresco (1863-1940) og hustru Else født Langheld (1872-1924).

Kilder 
 Kraks Blå Bog 1957

Eksterne henvisninger 
 

Personer i Kraks Blå Bog (afdøde)
Kammerherrer fra Danmark
Kavaleriofficerer fra Danmark
Personer fra Viborg
Kommandører af Dannebrog
Danskere i 1900-tallet
Alf
Godsejere fra Danmark
Ole Rømer-medaljen

Ole Rømer-medaljen blev indstiftet af Københavns Kommune den 25. september 1944 på 300 års dagen for den verdenskendte astronom Ole Rømers fødsel. Medaljen uddeles i et samarbejde mellem Københavns Universitet og Københavns kommune.

Ole Rømer-medaljen regnes for den fornemste danske naturvidenskabelige hædersbevisning.

Modtagere 
1954: Niels Erik Nørlund (matematiker)
1959: Ejnar Hertzsprung og Bengt Strømgren (astronomer)
1966: Christian Møller (fysiker)
1976: Aage Bohr (fysiker) og Ben Mottelson (fysiker)
1979: Klaus Bock (kemiker)
1989: Uffe Haagerup (matematiker)
2001: Lene Hau (fysiker)
2022: Carsten Thomassen (matematiker)

Referencer

Videnskabspriser fra Danmark
Etableret i 1944
Emily Warren Roebling

Emily Warren Roebling (født 23. september 1843, død 28. februar 1903) var en amerikansk, autodidakt matematiker, bedst kendt for sin indsats ved færdiggørelse af Brooklyn Bridge, New York, USA, og hun var formodentlig den første kvinde i USA, der udførte arbejde som fungerende byggeleder.

Emily Warren blev højt respekteret for sin tilegnede viden omkring materialestyrke, stres-analyser og kabelkonstruktion

Roebling var gift med bygningsingeniøren Washington Roebling, tilsynsførende og  chef for opførelsen af broen.

Under opførelse og tilsyn af broen blev Washington Roebling ramt af trykfaldssyge, hvorefter hustruen videreførte hans arbejde indtil broens færdiggørelse og indvielse i 1883.

Washington Roebling var søn af John A. Roebling, som konstruerede Brooklyn Bridge.

Ekstern henvisning og kilde
http://www.asce.org/PPLContent.aspx?id=2147487328

Litteraturhenvisninger
Silent Builder: Emily Warren Roebling and the Brooklyn Bridge (National University Publications) af Marilyn E. Weigold
Roebling, Emily Warren: An entry from Macmillan Reference USA's Macmillan Reference USA Science Library: Mathematics af William Arthur Atkins

Ingeniører fra USA
Jens Balder Sørensen

Jens Balder Sørensen  (født 13. marts 1951 i Grenaa) er en dansk jazzmusiker,
trombonist, sanger, komponist, kapelmester, arrangør - siden 1989 bosiddende i Århus.

Jens Balder Sørensen modtog Gaffelprisen for 2012 ved en  koncert med Quatro4Fire, i Musikhuset Aarhus arrangeret af Århus Jazzselskab 26. januar 2013.

Eksterne kilder og henvisninger
 Jens Balder vinder årets Gaffelpris jazzdanmark.dk 29. januar 2013 

Jazzmusikere fra Danmark
White hat og black hat

White hat og black hat er begreber, der i forskellige sammenhænge betegner forskellige etiske tilgange til hacking, søgemaskineoptimering, markedsføring og andre emner.

Ved "white hat" forstås en tilgang, hvor man overholder diverse regler og respekterer brugerinteresser og privatlivets fred, mens "black hat" er det modsatte, hvor man ikke tager sådanne hensyn.

Også begrebet grey hat er set, og betegner en mellemsituation, hvor man er "lige på grænsen".

Begrebspar
Hacking (it-sikkerhed)
Jeppe Foldager

Jeppe Foldager Andresen (født 1. januar 1986 i Hirtshals) er en dansk kok. I 2013 vandt han sølvmedalje ved Bocuse d'Or. Han var souschef på restauranten Søllerød Kro hvor han blev ansat i 2007. Han arbejder nu som køkkenchef på Dragsholm Slot.

Han er udlært på restaurant Rosdahls i Aalborg. I 2007 var han hofkok på Kongeskibet Dannebrog.

Kilder

Eksterne henvisninger 
 Officiel hjemmeside

Kokke fra Danmark
Personer fra Hirtshals
Hofembedsmænd fra Danmark
Personer i Kraks Blå Bog
Camaieu

Camaieu (fransk), en onyks eller lignende kostbar sten, hvis forskellige farvede lag tjener til billedlig fremstilling i ophøjet, udskåret arbejde; heraf atter: et ensfarvet, monokromt, blot ved afskygninger af samme farve varieret maleri, en fremstillingsmåde, der var meget almindelig i Italien i 16. århundrede til facadeudsmykning blandt andet udført af Maturino da Firenze og Polidoro da Caravaggio, der fortsattes lige op til nutiden. Billeder udførte med lysere og mørkere toner af een og samme farve, brunt i brunt kaldes cirage, gråt i gråt  kaldes grisaille eller malede med een farve på grundlag af en anden farve, siges at være malede en camaieu. Endelig benyttes ordet også om håndtegninger og træsnit chiaroscuro-snit, helldunkelblätter, der er udførte efter lignende princip. Mestre som Andrea Andreani, Hans Burgkmair, Ugo da Carpi fra 16. og 17. århundrede havde deres styrke i den slags blade.

Kilde 

 

Maleri
Grisaille

Grisaille er maleri, hvor lysere grå farver males på mørkere grå farver eller omvendt. Grisaillemalerier var almindelige på fløjaltertavlernes ydersider i middelalderen, oprindelig som en illusion om sten- eller trærelieffer. Teknikken bruges også i glasmalerier. Grisaille som undermaling er blevet brugt ved opbygning af malerier i 1500- og 1600-tallet. Som dørstykker og plafondmalerier har grisailler også været udbredt i interiørudsmykninger.

Eksterne henvisninger 

Maleri
Svenska Spel

AB Svenska Spel er en svensk statsejet virksomhed, der har sit virke indenfor det regulerede spillemarked i Sverige. Andre store aktører, og dermed Svenska Spels konkurrenter på dette marked, er ATG, Folkspel og Spero. I modsætning til privatejede og udenlandske virksomheder kontrolleres Svenska Spels aktiviteter af Lotteriinspektionen.

Virksomheden blev etableret 1997 gennem en sammenlægning af de to statsejede virksomheder Penninglotteriet og Tipstjänst. Hovedkontoret ligger i Visby. Svenska Spels salg foregår via cirka 6.700 ombud, 2.000 restauranter, puber og bingohaller samt via internet. Den svenske stat får årligt et udbytte af Svenska Spel på omkring fire milliarder svenske kronor. Desuden går en anseelig del af udbyttet til den svenske idrætsbevægelse. I 2005 var dette udbytte på cirka en milliard svenske kronor.

Eksterne henvisninger 
 Officiel hjemmeside 

Gamblingvirksomheder
Etableret i 1997
Spel
Riksmålsforbundets litteraturpris

Riksmålsforbundets litteraturpris uddeles hvert år af Riksmålsforbundet for fremragende litterær behandling af riksmålet. Prisen er blevet uddelt årligt siden 1957. Frem til 2002 blev den uddelt af Oslo og Bærum Riksmålsforening. Efter at denne forening blev oppløst, bliver prisen uddelt af Riksmålsforbundet.

Prisvindere 
 1957 – Terje Stigen 
 1958 – Harald Grieg 
 1959 – Emil Boyson 
 1960 – Odd Eidem 
 1961 – Gunnar Bull Gundersen 
 1962 – Solveig Christov 
 1963 – André Bjerke 
 1964 – Odd Hølaas 
 1965 – Rolf Jacobsen 
 1966 – Karin Bang 
 1967 – Hallvard Rieber-Mohn 
 1968 – Ebba Haslund 
 1969 – Olav Nordrå 
 1970 – Finn Carling 
 1971 – Per Arneberg 
 1972 – Bjørg Vik 
 1973 – Aasmund Brynildsen 
 1974 – Jens Bjørneboe 
 1975 – Stein Mehren 
 1976 – Astrid Hjertenæs Andersen 
 1977 – Peter R. Holm 
 1978 – Knut Faldbakken 
 1979 – Åge Rønning 
 1980 – Henrik Groth 
 1981 – Jan Bull 
 1982 – Sissel Lange-Nielsen 
 1983 – Odd Abrahamsen 
 1984 – Ernst Orvil 
 1985 – Harald Sverdrup 
 1986 – Carl Fredrik Engelstad 
 1987 – Kjell Askildsen 
 1988 – Richard Herrmann 
 1989 – Gunvor Hofmo 
 1990 – Erik Fosnes Hansen 
 1991 – Kaj Skagen 
 1992 – Paal Brekke 
 1993 – Tove Nilsen 
 1994 – Tor Åge Bringsværd 
 1995 – Fredrik Wandrup 
 1996 – Bergljot Hobæk Haff 
 1997 – Lars Saabye Christensen 
 1998 – Ketil Bjørnstad
 1999 – Ingvar Ambjørnsen
 2000 – Toril Brekke
 2001 – Britt Karin Larsen
 2002 – Olav Angell
 2003 – Roy Jacobsen
 2004 – Anne B. Ragde, for Berlinerpoplerne
 2005 – Erland Kiøsterud, for Det første arbeidet
 2006 – Egil Børre Johnsen, for Unorsk og norsk. Knud Knudsen: En beretning om bokmålets far
 2007 – Jan Chr. Næss, for Det begynner med sex og ender med døden
 2008 – Dag O. Hessen, for Natur? Hva skal vi med den?
 2009 – Rune Christiansen, for Krysantemum
 2010 – Peter Normann Waage for Leve friheten! Traute Lafrenz og Den hvite rose
 2011 – Afslået tildeling
 2012 – Terje Holtet Larsen for Dilettanten
 2013 – Ragnar Kvam jr. for Mannen og mytene - tredje bind om Thor Heyerdahl
 2014 – Odd Klippenvåg for Ada
 2015 – Terje Emberland for Da fascismen kom til Norge
 2016 – Tom Egeland for Djevelmasken
 2017 – Ingvild Burkey for Et underlig redskap 
 2017 – Frid Ingulstad ærespris for forfatterskabet

Jury 
Formænd
 Finn Erik Vinje (2006–)
 Toril Brekke (2001–2006)

Afslået tildeling 
I 2011 blev Tomas Espedal tilbudt prisen, men han takkede nej, fordi han hverken kunne identificere sig med Riksmålsforbundets ideer om sprog og retskrivning, eller med de andre forfattere som har fået prisen - specielt Jens Bjørneboe.

Referencer

Eksterne henvisninger 
 Riksmålsforbundet

Litteratur
Tomas Espedal

Tomas Espedal (født 12. november 1961 i Bergen) er en norsk forfatter, der er mest kendt for sine genrediffuse, selvbiografiske og selvudleverende romaner.
Hans to bøger, Gå eller kunsten å leve et vilt og poetisk liv 2006 og Imot kunsten 2009 var begge nomineret til Nordisk Råds Litteraturpris. I 2011 blev Espedal tildelt Riksmålsforbundets litteraturpris, men afslog prisen fordi han ikke kunne identificere sig med Riksmålsforbundets ideer om sprog og retskrivning eller med de andre forfattere som har fået prisen, specielt Jens Bjørneboe, som fik den i 1974.

Bibliografi 
 En vill flukt av parfymer – (1988)
 Jeg vil bo i mitt navn – (1990)
 Hun og jeg – (1991)
 Hotel Norge – (1995)
 Blond (erindring) – (1996)
 Biografi (glemsel) – (1999)
 Dagbok (epitafer) – (2003)
 Brev (et forsøk) – (2005)
 Gå. Eller kunsten å leve et vilt og poetisk liv – (2006)
 Ly – (2007)
 Imot kunsten – (2009)
 Imot naturen – (2011) 
 Bergeners - (2013)
 Mitt privatliv. Liv og kunst. Liv som kunst - (2014)
 Året - (2016)
Elsken - (2018)

Priser 
 Kritikerprisen 2009, for Imot kunsten
 Gyldendalprisen 2009, for Imot kunsten
 Brageprisen 2011, for Imot naturen.

Eksterne henvisninger 

 Tomas Espedal i NRK Forfatter
 Tomas Espedal i Dagbladet Forfatter
 Tomas Espedal i Aftenposten Alex
 Tomas Espedal: - Ja, jeg er en åndssnobb

Romanforfattere fra Norge
Personer fra Bergen
Norsksprogede forfattere fra Norge
Modtagere af Brageprisen
Modtagere af Gyldendalprisen
Modtagere af Kritikerprisen
Alumni fra Universitetet i Bergen
Frederik Ferdinand

Frederik Ferdinand er en ofte forekommende kombination af fornavne:

Fyrstelige personer:
 Frederik Ferdinand, kendt som Arveprins Ferdinand (1792-1863) – prins til Danmark
 Frederik Ferdinand af Slesvig-Holsten-Sønderborg-Glücksborg (1855-1934) – titulær hertug af Slesvig-Holsten

Andre personer:
 Frederik Ferdinand Christensen, kendt som Frederik Christensen (1847-1929) – dansk skuespiller
 Frederik Ferdinand Falkenstjerne (1854-1896) – dansk præst, højskolemand og politiker
 Frederik Ferdinand Friis (1793-1865) – dansk arkitekt
 Frederik Ferdinand Hausmann (1693-1757) – dansk-norsk officer
 Frederik Ferdinand Helsted (1809-1875) – dansk maler og tegnelærer
 Frederik Ferdinand Jacobi (1830-1900) – dansk officer
 Frederik Ferdinand von Krogh (jægermester) (1737-1829) – dansk forstmand og godsejer
 Frederik Ferdinand von Krogh (overforstmester) (1780-1844) – dansk forstmand
 Frederik Ferdinand von Krogh (søofficer) (1806-1890) – norsk søofficer
 Frederik Ferdinand Petersen, kendt som F.F. Petersen (1815-1898) – dansk fotograf
 Frederik Ferdinand Tillisch (1801-1889) – dansk indenrigsminister
 Frederik Ferdinand Ulrik (1818-1917) – dansk læge
Gysbert Behagen

Gysbert Behagen (8. marts 1725 i Hamborg – 17. december 1783 i København) var en dansk handelsmand og direktør i Asiatisk Kompagni.

Karriere 
Han var søn af vinhandler Anthony Behagen (1687-1727) og Petronelle Elisabeth Mestecker (1703-1778, gift 2. gang 1732 med den københavnske handelsmand, etatsråd Joost van Hemert, 1696–1775). Da han var ni år gammel, giftede hans moder sig anden gang med chefen for et af Danmarks største handelshuse, Joost van Hemert. Det faldt derefter naturligt, at Behagen blev opdraget til handelen, hvortil han sikkert har medbragt gode evner, som han udviklede ved ihærdig virksomhed i stedfaderens omfattende forretning, hvor han blev kompagnon. Man nærede også den tillid til hans handelsdygtighed, at man på en generalforsamling 1761 udnævnte ham til "handelskyndig Hovedparticipant" og 1769 til direktør i det dengang mægtige Asiatiske Kompagni. Da oktrojen 1772 skulle fornyes, ytrede der sig dog en del misfornøjelse med direktionen. Kompagniet beskyldtes for at have ligget i dvale i de sidste år, og en ny direktion valgtes. Samtidig udspandt sig heraf en hel pennefejde mellem datidens betydeligste handelsmænd, hvori også Behagen deltog.

Behagen, der var blevet agent 1760 og grosserer i København samme år, havde også ved samme tid fungeret i Kurantbankens tjeneste, hvor han o. 1765 blev bankokommissarius. 1764 fik han privilegium på at anlægge et sukkerraffinaderi i sin gård på Christianshavn. 1776 blev han etatsråd, og 1782 optoges han i den danske adelsstand med tilladelse til fremdeles at føre det fra hans forfædre arvede våben. Han døde 17. december 1783.

Ægteskab 
Behagen blev gift 9. april 1755 i Reformert Kirke med Elisabeth Gertrud Wasserfall (døbt 1. april 1731 i København - 9. april 1797 sammesteds), datter af købmand Johan Henrik Wasserfall (død 1748) og Catharina Lomberg (død 1750). Med hende havde han flere børn.

Han er begravet på Reformert Kirkegård.

Kilder 

 

Danskere i 1700-tallet
Personer fra Hamborg
Grosserere fra Danmark
Fabrikanter fra Danmark
Joachim Ehrenreich von Behr

Joachim Ehrenreich von Behr (4. juli 1717 i Nustrow, Mecklenburg-Schwerin – 18. november 1768 i Aabenraa) var en slesvigsk amtmand.

Han var søn af marskal hos Prins Carl, Georg Christoph von Behr, blev hofjunker 1735, kammerjunker 1741, kammerherre 1752, amtmand i Aabenraa og Løgumkloster Amter 1756 og Ridder af Dannebrog 1767. Han døde 1768. Fra 1757 var von Behr gift med Margrethe Hedveig von Lützow (1727 i Kolding - 7. november 1790), som første gang var gift med Gideon von der Lühe.

Kilder 

 
 Adresseavisen, 1768, nr. 151.

Danskere i 1700-tallet
Amtmænd fra Slesvig
Riddere af Dannebrog (1671-1808)
Kammerherrer fra Danmark
Ingeborg Brügger

Ingeborg Brügger (født 25. januar 1938 i Randers) er en dansk journalist, tidligere redaktionssekretær og redaktør.

Brügger, der er datter af kunstmaler og billedhugger Ane Brügger, fulgte tidligt i sin mors fodspor og debuterede på Den Frie Udstilling i 1957. Hun kastede sig dog over journalistikken i 1962; fra 1964 som nyhedsoplæser på Radioavisen. I 1966 kom hun til Politiken, hvor hun særligt skrev om mode, forbrug og ligestilling. Hun blev redaktionssekretær på Hjemmet i 1968 og kom derefter til nyhedsmagasinet NB, der dog hurtigt gik ind. Hun var derefter kort på Berlingske Tidende, men kom i 1971 til Ekstra Bladet, hvor hun var gennem en årrække, blandt andet som redaktør af kultur- og kroniksiden Vinduet og som kultur- og samfundsreporter. Hun blev ansat ved Dagbladet Information i 2001, hvorfra hun gik på pension i 2007. 

Ingeborg Brügger er gift med tidligere chefredaktør Jan Cortzen og mor til journalisterne Mads Brügger og Ane Cortzen.

Kilder
 Rundt i dag Kristeligt Dagblad 25. januar 2008
 Fødselsdage i dag: 75 - Ingeborg Brügger Politiken 25. januar 2013

Personer fra Randers
Journalister fra Danmark
Ansatte i DR
Journalister ved Politiken
Journalister ved Berlingske
Redaktører fra Danmark
Påby

Påby er en landsby i Harte Sogn i Kolding. De ældst kendte spor efter landsbyen stammer fra 800tallet, der muligvis er skabt ved at flere gårde har dannet et lokalt samfund. I 1930'erne er Påby ramme for Harteboringen.

Kilder 

Byer i Kolding Kommune
Nathan Aké

Nathan Benjamin Aké (født 18. februar 1995 i Haag) er en hollandsk fodboldspiller, der er på kontrakt i engelske Manchester City og spiller for Hollands fodboldlandshold.

Aké var ungdomsspiller i Feyenoord fra 2007, men skiftede til Chelseas ungdomshold i 2011 og fik som 17-årig sin debut på Chelseas førstehold i en kamp mod Norwich City F.C. 26. december 2012. Nathan Aké vandt også Chelsea youngster of the year. I sommeren 2017 udskiftede han den blå trøje med en stribet for en rekordsum på 20 millioner pund.

Han har spillet på Hollands U/17- og U/19-landshold, hvor han har været anfører.

Eksterne henvisninger 

 

Fodboldspillere fra Holland
Fodboldspillere fra Chelsea F.C.
Fodboldspillere fra Manchester City F.C.
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Bast (fibre)

Bast er en type fiber, der består af sejt cellevæv i stængler og stammer i mange træer, buske og andre tokimbladede planter. Det er levende celler, som støtter cellene i phloem og giver styrke til stammen. De transporterer også byggestoffer inden i træet.

Bastfiberen hos nogle planter bliver kommercielt udnyttet til tov, tæpper, papir, sække osv. Jute, hamp og hør er vigtige bastplanter. Tidligere blev basten fra lind, Almindelig ene og Almindelig Taks benyttet tilsvarende.

Ordet stammer fra det norrønske verbum for at binde.

Eksterne links 
 Planteanatomi - Styrkevev er optimalt plassert 
 Botanisk og plantefysiologisk leksikon 
 Trevirkets oppbygging og egenskaper - Hovedprinsippet hos bartrær  

Plantemorfologi
Naturfibre
Bast

Bast har flere betydninger:

 Bast (fibre) — Et materiale af plantefibre.
 Bast (også kaldet Bastet) — En egyptisk gud.
 Anton Bast — Dansk præst.
 Paul Danchel Bast — Dansk præst.
 Bast (tegner) (1974-) — Fransk tegneserietegner.
Transformationsgeometri

Transformationsgeometri er betegnelse for studiet af geometri ved hjælp af grupper af geometriske transformationer, og også navnet for en pædagogisk teori for undervisning af euklidisk geometri, idet begge er baseret på Erlangen-programmet. En geometri kan defineres som studiet af invarianter under bestemte grupper af geometriske transformationer.

Referencer 
 R.S. Millman – Kleinian transformation geometry, Amer. Math. Monthly 84 (1977)
 UNESCO - Studies in mathematics education. Teaching of geometry
 UNESCO - New trends in mathematics teaching, v.3, 1972
 Alexander Karp & Bruce R. Vogeli – Russian Mathematics Education: Programs and Practices, Volume 5, pps. 100–102.
 Nathalie Sinclair – The History of the Geometry Curriculum in the United States, pps. 63–66.
 Transformations teaching notes from Gatsby Charitable Foundation 
 Heinrich Guggenheimer (1967) Plane Geometry and Its Groups, Holden-Day.
 Roger Evans Howe & William Barker (2007) Continuous Symmetry: From Euclid to Klein, American Mathematical Society.
 Robin Hartshorne (2011) Review of Continuous Symmetry, American Mathematical Monthly 118:565–8.
 Roger Lyndon (1985) Groups and Geometry, #101 London Mathematical Society Lecture Note Series, Cambridge University Press.
 P.S. Modenov and A.S. Parkhomenko (1965) Geometric Transformations, translated by Michael B.P. Slater, Academic Press.
 George E. Martin (1982) Transformation Geometry: An Introduction to Symmetry, Springer Verlag.
 Isaak Yaglom (1962) Geometric Transformations, Random House.

Geometri
Razer

Razer USA er en amerikansk producent af tilbehør til computere og spilleudstyr. Firmaet er grundlagt i 1998. Virksomheden har specialiseret sig i fremstilling af computermus og tastaturer, der sælges under navne som Boomslang,Diamondback, Copperhead, Krait, Deathadder og Lachesis. Nogle af firmaets computermus har 12 knapper, hvilket giver mulighed for kontrol og hastighed under afvikling af spil, som eksempelvis World of Warcraft.

Omkring år 2000 ophørte produktionen, men den blev genoptaget i 2004, og produkterne markedsføres nu under navnet Razer USA Ltd.

Historie
Razer blev grundlagt af en række ingeniører, og firmaet fremstillede en højpræstationsmus kaldet Boomslang, der blev angivet at være den første mus, der håndterede 1000 dpi mod konkurrenternes mellem 200 og 400 dpi. Firmaet sponserede endvidere spillere, hvilket førte til, at firmaet blev kendt i spiller-kredse.

Da IT-boblen brast omkring år 2000, fik firmaet problemer på trods af, at det ikke var et egentlig IT-firma. Produktudviklingen ophørte, og konkurrenterne vandt markedsandele, bl.a. som følge af introduktionen af optiske mus.

I 2004 vendte firmaet imidlertid tilbage med en optisk mus med 1000 dpi markedsført som Viper ("hugormen"), der kort efter blev fulgt op med en 1600 dpi optisk mus kaldet Diamondback (en anden slangeart), og efterfølgende produkter er blevet opkaldt efter giftslanger eller andre dyr. Diamondback blev rost af kritikerne og modtog GameSpot Hardware Accessory of the Year Award 2004.

Eksterne henvisninger 

Razer (officiel hjemmeside)

Elektronikvirksomheder fra USA
Etableret i 1998
San Diego
Morten Madsen

Morten Madsen er navnet på flere personer:

 Morten Madsen (biskop) (1596-1643) – dansk biskop over Aarhus Stift
 Morten Madsen (ishockeyspiller) (født 1987) – dansk ishockeyspiller
 Morten Dalgaard Madsen (født 1995) – dansk atlet
 Morten Madsen (musiker) – dansk musiker, "Porno Bent" i gruppen Diskofil